ৰাষ্ট্ৰীয় পৰ্যায়ৰ ফেশ্যন তথা সামাজিক আলোচনী জী টাউন চ'চাইটি এ আন কেইবছৰৰ দৰে এইবাৰো বলিউদ, ফেশ্যন, সমাজ সেৱা, শিক্ষা আদিত বিশেষ ভাবে সেৱা আগবঢ়োৱা ব্যক্তিক বঁটা প্ৰদান কৰে।
নতুন দিল্লীৰ মেজৰ ধ্যান চন্দ ষ্টেডিয়ামত অনুষ্ঠিত উক্ত বঁটা প্ৰদান অনুষ্ঠানত অন্ধবিশ্বাস, ডাইনী কাণ্ড, সন্ত্ৰাসবাদ, সাম্প্ৰদায়িকতা আদিৰ বিৰুদ্ধে তথা মহিলা সৱলিকৰণ, শিক্ষা তথা বিশেষকৈ শান্তি আৰু মানৱতাৰ হকে আগবঢ়োৱা উৎকৃষ্ট সেৱাৰ বাবে অসমৰ মানৱ অধিকাৰ তথা সমাজ কৰ্মী ড০ দিব্যজ্যোতি শইকীয়াক G-TOWN Society Excellence বঁটা প্ৰদান কৰা হয়।।
বিগত দুটা দশক ধৰি ৰাষ্ট্ৰীয় পৰ্যায়ত শান্তি আৰু মানৱতাৰ হকে কাম কৰি অহা ড০ দিব্যজ্যোতি শইকীয়াই জী টাউন বঁটাৰ পূৰ্ব্বে প্ৰায় ৪২ তাত কৈ আধিক ৰাষ্ট্ৰীয় পৰ্যায়ৰ বঁটা লাভ কৰিবলৈ সক্ষম হৈছে।
ইযাৰ ভিতৰত বাবু জগ জীৱনৰাম ৰাষ্ট্ৰীয় বঁটা, এ পি জে আব্দুল কালাম ৰাষ্ট্ৰীয় বঁটা, ড০ ভূপেন হাজৰিকা শান্তি বঁটা, মৌলানা আজাদ ৰাষ্ট্ৰীয় বঁটা, সন্ত গাৰ্গে বাবা ৰাষ্ট্ৰীয় বঁটা, ৰাজীৱ গান্ধী ৰাষ্ট্ৰীয় বঁটা, ষ্টাৰ ইণ্ডিয়া ৰিপাব্লিক বঁটা, ভালেকেইটা উপাধি, সম্বৰ্ধনা আদিৰ উপৰি অন্ধবিশ্বাসৰ বিৰূদ্ধে চলোৱা সংগ্রামৰ বাবে বিশ্ব অভিলেখ গঢ়িবলৈ সক্ষম হোৱা ড০ দিব্যজ্যোতি শইকীয়াৰ প্ৰবল দাবীতেই অসমত ডাইনী কাণ্ড ৰোধ আইন প্ৰণয়ন তথা বলবৎ হয়।
উল্লেখযোগ্য যে জী টাউন মেগাজিনৰ উক্ত বঁটা প্ৰদান অনুষ্ঠানত ড০ দিব্যজ্যোতি শইকীয়াৰ উপৰি বলিউদ অভিনেত্ৰী মিনিশা লামবা, বিশিষ্ট ক্ৰিকেট প্ৰশিক্ষক এম পি সিং, বিশিষ্ট ব্যৱসায়ী চানি সিং আদি উপস্থিত থাকে।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
